

**Ұлытау облысы бойынша әлеуметтік маңызы бар азық-түлік тауарларына бөлшек сауда бағаларының 2025 жылдың үшінші тоқсанына арналған шекті мәндерін бекіту туралы**

Ұлытау облысының әкімдігінің 2025 жылғы 10 шілдедегі № 58/01 қаулысы

      Қазақстан Республикасының Кәсіпкерлік Кодексіне, Қазақстан Республикасының "Қазақстан Республикасындағы жергілікті мемлекеттік басқару және өзін-өзі басқару туралы", "Сауда қызметін реттеу туралы" заңдарына, "Әлеуметтік маңызы бар азық-түлік тауарларына бөлшек сауда бағаларының шекті мәндерін және оларға бөлшек сауда бағаларының шекті рұқсат етілген мөлшерін белгілеу қағидаларын бекіту туралы" 2015 жылғы 30 наурыздағы № 282 Қазақстан Республикасы Ұлттық экономика министрінің міндетін атқарушының бұйрығына (нормативтік құқықтық актілерді мемлекеттік тіркеу Тізілімінде №11245 тіркелген) сәйкес Ұлытау облысының әкімдігі ҚАУЛЫ ЕТЕДІ:

      1. Ұлытау облысы бойынша әлеуметтік маңызы бар азық-түлік тауарларына бөлшек сауда бағаларының 2025 жылдың үшінші тоқсанына арналған шекті мәндері осы қаулының қосымшасына сәйкес бекітілсін.

      2. "Ұлытау облысының кәсіпкерлік және өнеркәсіп басқармасы" мемлекеттік мекемесі осы қаулыдан туындайтын қажетті шараларды қабылдасын.

      3. Осы қаулының орындалуын бақылау облыс әкімінің жетекшілік ететін орынбасарына жүктелсін.

      4. Осы қаулы алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Ұлытау облысының әкімі* | *Д. Рыспеков* |

|  |  |
| --- | --- |
|  | Ұлытау облысы әкімдігінің 2025 жылғы "10" шілде № 58/01 қаулысына қосымша |

**Ұлытау облысы бойынша әлеуметтік маңызы бар азық-түлік тауарларына бөлшек сауда бағаларының 2025 жылдың үшінші тоқсанына арналған шекті мәндері**

|  |  |  |
| --- | --- | --- |
| № | Тауарлар атауы | Үшінші тоқсан (теңге) |
| 1 | Бірінші сортты бидай ұны, килограмм | 291 |
| 2 | Бірінші сортты ұннан жасалған бидай наны (пішінді), килограмм | 250 |
| 3 | Рожки (өлшеніп салынатын), килограмм | 442 |
| 4 | Қарақұмық жармасы (дән, өлшеніп салынатын), килограмм | 343 |
| 5 | Тазартылған күріш (домалақ дәнді, өлшеніп салынатын), килограмм | 614 |
| 6 | Картоп, килограмм | 364 |
| 7 | Асханалық сәбіз, килограмм | 370 |
| 8 | Басты пияз, килограмм | 265 |
| 9 | Ақ қауданды қырыққабат, килограмм | 310 |
| 10 | Ақ қант - құмшекер, килограмм | 450 |
| 11 | Күнбағыс майы, литр | 890 |
| 12 | Сиыр еті (сүйекті жауырын-төс бөлігі), килограмм | 3200 |
| 13 | Тауық еті (сан сүйек және іргелес жұмсақ еті бар сан жілік), килограмм | 1682 |
| 14 | Пастерленген сүт, майлылығы 2,5 %, жұмсақ қаптамада, литр | 556 |
| 15 | Айран, майлылығы 2,5 %, жұмсақ қаптамада, литр | 500 |
| 16 | Сары май (тұздалмаған, майлылығы кемінде 72,5 % толықтырғыштар және өсімдік майлары жоқ), килограмм | 4998 |
| 17 | Тауық жұмыртқасы (I санатты), 10 дана | 598 |
| 18 | Ас тұзы ("Экстра" - дан басқа), килограмм | 118 |
| 19 | Сүзбе: майлылығы 5-9 %, килограмм | 2660 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК